**Strauman Idrettslag** (grunnlagt 23. august 1959) er et allidrettslag med fokus på ski og fotballaktiviteter for Strauman-området i Vågan kommune i Lofoten. Strauman ILs herrelag i fotball har vært variert mellom 4. og 5. divisjon i Hålogaland Fotballkrets og spiller nå i 5. divisjon. Laget spiller sine hjemmekamper på Strauman stadion i Sydalen. Tidligere Bodø/Glimt-kaptein Cato André Hansen er eneste Tippeligaspiller som har fortid fra Strauman IL. Cato Hansen spilte også fem kamper på U-15 landslaget mens han var i Strauman. Lisa Johannesen spilte på Døvelandslaget for kvinner i VM på midten av 2000-tallet og scoret mot Russland.

Historie
--------

Idrettslaget ble stiftet i 1959 med intiativtaker Tormod Fjellvoll som første styreleder. Selv om det ble påbegynt arbeid med en fotballøkke ved skolen i Sydal allerede i 1962, var det ikke baneforhold for å drive organisert fotball. Fra 1959 til 1972 dominerte derfor skiidretten i idrettslaget. Fra 1972 til 1977 var laget omtrent inaktivt. Konrad Magnussen sørget for å betale kontingent hvert år så klubben ikke ble slettet. 

### Fotballaget

I 1977 tok Arne Albertsen tak og begynte arbeidet med å få igang ordentlig fotballsatsing. Det ble for første gang organisert jevnlige fotballtreninger på løkka ved skolen og klubben opp lån for å få utvidet banen til full størrelse. I 1979 ble Strauman medlem av Norges Fotballforbund og startet med miniputte og guttelag. I 1981 silte klubben for første gang A-lag i 6. divisjon. Arne Albertsen trente A-laget og ulike juniorlag samtidig som han organiserte dugnader og bygget klubben ut over 1980-tallet. 

Bilde fra kampen mellom Strauman IL 7 - 2 Svolvær IL 12. juni 2013.  Foto: Foto: Egil André Ovesen Med spillere hovedsakelig fra egene juniorlag og noen hjemflyttende spillere fra lag om Svolvær IL og Kabelvåg IL gjorde laget seg stadig mer gjeldende utover 1980-tallet. I 1986 vant Strauman sin avdeling i 6. divisjon, men tapte kvalifiseringskampene og rykket ikke opp. Etter en middelmådig 1987-sesong ble opprykket sikret i 1988 med andreplass i serien og seier i kvalifiseringskampene. I 1989 ble kampen mellom Bø og Strauman i 5. divisjon valgt ut som «Århundrets kamp» av Verdens Gang, siden det var en kamp mellom to naboer og en kamp mellom Lofoten og Vesterålen. VG trykket opp et eget bilag til kampen, satte opp to busser med Strauman-supportere, organiserte med fiskerne at de tok med folk til Bø ifm kampen, trykket opp egne billetter og lagde et stort opplegg rundt kampen. Blant annet ankom matchballen kampen med fallskjerm og det var verdensrekordforsøk på lengdespark dødball i pausen. Strauman vant kampen 3-0. 

Utover 1990-tallet førte synkende folketall og ungdomskull til nedgang i aktiviteten i idrettslaget. Det førte til at Strauman etterhvert ble avhengig av spillere fra andre bygder for å stille lag. På slutten av 1990-tallet inngikk Strauman IL en avtale med FK Lofoten som ga straumanspillerne mulighet til å prøve seg hos FK Lofoten, og spilletid i Strauman for FK Lofotens talenter. Siste sesongen til Strauman IL fungerte laget som FK Lofoten 3 og spilte ikke lengre hjemmekampene i Strauman. A-laget ble lagt ned, men gjenoppsto tre sesonger fra 2002 til 2004 i 4. divisjon. 

2013-sesongen vil være første gang siden 2004-sesongen Strauman IL stiller A-lag og skal spille i 5. divisjon. Laget har i tillegg flere aldersbestemte lag.

Statistikk nyere tid
--------------------

|  |  |
| --- | --- |
| **Strauman IL 2002-2013** |  |
| **År** | **Plassering (poeng)** | **Divisjon** | **Trener** | **Toppscorer** |  |  |
| 1981 |  ?. (?) | 6. div. Hålogaland | Arne Albertsen |  ? |  |  |
| 1982 |  ?. (?) | 6. div. Hålogaland | Arne Albertsen |  ? |  |  |
| 1983 |  ?. (?) | 6. div. Hålogaland | Arne Albertsen |  ? |  |  |
| 1984 |  ?. (?) | 6. div. Hålogaland | Arne Albertsen |  ? |  |  |
| 1985 |  ?. (?) | 6. div. Hålogaland | Arne Albertsen |  ? |  |  |
| 1986 | 1. (?) | 6. div. Hålogaland | Arne Albertsen |  ? |  |  |
| 1987 |  ?. (?) | 6. div. Hålogaland | Arne Albertsen |  ? |  |  |
| 1988 | 2. (?) | 6. div. Hålogaland | Arne Albertsen |  ? |  |  |
| 1989 | 10. (22) | 5. div. Hålogaland | Wiggo Pettersen |  ? |  |
| 1990 |  ?. (?) | 4. div. Hålogaland | Wiggo Pettersen |  ? |  |
| 1991 |  ?. (?) | 4. div. Hålogaland | Wiggo Pettersen |  ? |  |
| 1992 |  ?. (?) | 4. div. Hålogaland | Wiggo Pettersen |  ? |  |
| 1993 |  ?. (?) | 4. div. Hålogaland | Arne Albertsen og ? |  ? |  |
| 1994 |  ?. (?) | 5. div. Hålogaland | Kjetil Albertsen |  ? |  |
| 1995 |  ?. (?) | 5. div. Hålogaland | Kjetil Albertsen |  ? |  |
| 2002 | 5. (17) | 4. div. Hålogaland avd. 2 | Remi Fredriksen |  ? |  |  |
| 2003 | 8. (5) | 4. div. Hålogaland avd. 2 | Remi Fredriksen |  ? |  |  |
| 2004 | 8. (10) | 4. div. Hålogaland avd. 2 | Sten Arne Dreyer og Svein Arne Hansen |  ? |  |  |
| 2013 | 3. (18) | 5. divisjon Lofoten | Sten Arne Dreyer / Wiggo Pettersen | Glenn Jensen Nøtnes (4) |  |  |
| 2014 | 7. (9) | 5. divisjon Lofoten | Pål Tore Sivertsen | Odd Roge Sivertsen (7) |  |  |
| 2015 | 7. (9) | 5. divisjon Lofoten | Pål Tore Sivertsen |  ? |  |  |

Kjente spillere
---------------

* Cato André Hansen
* Lisa Johannesen

Eksterne lenker
---------------

* Norges Fotballforbund: Strauman IL
* Strauman IL på Facebook
* Strauman.no Arkivert 14. januar 2021 hos Wayback Machine.